**RAZDJEL: 060**

**GLAVA: 06035**

**NAZIV: HRVATSKA AGENCIJA ZA POLJOPRIVREDU I HRANU**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

Obrazloženje općeg dijela polugodišnjeg izvještaja o izvršenju financijskog plana Hrvatske agencije za poljoprivredu i hranu sukladno članku 43. Pravilnika sadrži:

- obrazloženje ostvarenja prihoda i rashoda, primitaka i izdataka u izvještajnom razdoblju

- obrazloženje ostvarenog prijenosa sredstava iz prethodne godine i prijenosa sredstava u slijedeću godinu

**OBRAZLOŽENJE OSTVARENJA PRIHODA I RASHODA, PRIMITAKA I IZDATAKA OD 01.01.2024. – 31.12.2024.**

**PRIHODI I PRIMITCI**

Ukupno planirani prihodi poslovanja u 2024. godini iznosili su 22.625.994 EUR. Izvršenje na dan 31.12.2024. godine iznosi 20.636.944,53 EUR – 91,21%.

Struktura prihoda Hrvatske agencije za poljoprivredu i hranu je:

**Izvor 1 Opći prihodi i primici**

U izvor financiranja 1 Opći prihodi i primici Agencija uključuje prihode koje ostvari iz državnog proračuna, a koje planira u okviru podskupine 671 Prihodi iz nadležnog proračuna za financiranje redovne djelatnosti proračunskih korisnika.

Izvor obuhvaća:

Izvor 11 Opći prihodi i primici – od ukupno planiranih prihoda u iznosu od 17.785.899 EUR, izvršeno je 16.967.397,85 EUR – 95,40%. Vrijednosno najznačajniji prihodi odnosili su se na prihode za plaće za redovan rad i pripadajuće doprinose. Prihodi iz nadležnog proračuna za financiranje rashoda razreda 3 izvršeni su u iznosu od 16.563.838,48 EUR, a prihodi iz nadležnog proračuna za financiranje razreda 4 izvršeni su u iznosu od 475.169,11 EUR.

Izvor 12 Sredstva učešća za pomoći - unutar ovog izvora planirana je nacionalna komponenta kod provedbe projekta koji se sufinanciraju iz sredstva EU. Plan sredstva iznosila su 63.784 EUR, a izvršeno je 19.862,70 EUR – 31,14% na aktivnostima Projekt uspostava koordiniranog sustava nadzora bolesti (u Hrvatskoj) u skladu s OH pristupom – CROOH, Projekt AIDA - platforma za inteligentnu prehranu, Projekt MoWaCLIM i Otkrivanje i dijagnosticiranje štetnih organizama.

Izvor 559 Refundacija iz pomoći EU - Agencija koristi na aktivnostima Projekt uspostava koordiniranog sustava nadzora bolesti (u Hrvatskoj) u skladu s OH pristupom – CROOH, Projekt MoWaCLIM i Otkrivanje i dijagnosticiranje štetnih organizama.

Plan je iznosio 116.714 EUR, a izvršeno je 51.47,04 EUR

Ukupno izvršenje na skupini 67 Prihodi iz proračuna iznosi 17.039.007,59 EUR.

**Izvor 31 Vlastiti prihodi**

Ovaj izvor čine vlastiti prihodi – prihodi 6614 i 6615 – planirani prihodi u 2024. godini iznosili su 646.137 EUR, a naplaćeno (realizirano) je 661.898,71 EUR – 102,44%. Iz 2023. godine preneseno je 218.432,42 EUR neutrošenih prihoda. Prihodi se evidentiraju na slijedećim kontima računskog plana:

6614 Prihodi od prodaje proizvoda i robe – naplaćeno 412.114,12 EUR (prihodi sezonskog karaktera)

6615 Prihodi od pruženih usluga – naplaćeno 249.784,59 EUR.

Prihodi koji se evidentiraju u okviru konta 6614 Prihodi od prodaje proizvoda i robe odnose se na obavljanje djelatnosti istraživanja u području poljoprivrednih proizvoda, odnosno samostalno obavljanje znanstvene, stručne i općekorisne funkcije za Republiku Hrvatsku kada je neophodno da se proizvede određena količina poljoprivrednih proizvoda. Prodaju se poljoprivredni proizvodi koji se javljaju kao viškovi nakon provođenja stručnih istraživanja. Prihodi od prodaje proizvoda i roba odnose se na prodaju voća (borovnica, jabuka, kruška, šljiva, trešnja i dr.), maslinova ulja, uljane repice, pšenice, kukuruza, soje, ječma te drugih poljoprivrednih kultura. Vrijednosno najznačajniji prihodi su ostvareni od prodaje merkantilne pšenice i kukuruza.

Prihodi koji se evidentiraju u okviru konta 6615 Prihodi od pruženih usluga odnose se na prihode koje Agencija ostvaruje od obavljanja usluga na tržištu i po tržišnim. Prihodi nastaju od laboratorijskih analiza, izlaska stručnih osoba na teren, nadzora nad sjemenskom proizvodnjom, nadzora nad nasadima i drugih uslužnih djelatnosti iz djelokruga Agencije.

Za prijenos u 2025. godinu ostaje 90.547,69 EUR.

**Izvor 43 Ostali prihodi za posebne namjene**

Izvor 43 – Ostali prihodi za posebne namjene – prihod 65268 – planirani prihodi iznosili su 2.442.436 EUR, a izvršeno je 2.035.180,64 EUR – 83,33%. U 2024. godinu preneseno je 286.113,05 EUR neutrošenih prihoda. U izvoru 43 Ostali prihodi za posebne namjene Agencija naplaćuje prihode čije su korištenje i namjena utvrđeni posebnim zakonima i propisima koje donosi Vlada Republike.

Za prijenos u 2025. godinu ostaje 208.415,20 EUR.

**Izvor 51 Pomoći EU**

Izvor 51 – Pomoći EU – prihod 6323 – plan je iznosio 254.703 EUR, a u 2024. godini ukupno je uplaćeno 296.167,49 EUR – 116,28% i to na kontu 632311700 289.750,00 EUR te na kontu 632311800 naplaćeno je 6.417,49 EUR. U 2024. godinu preneseno je 398.376,49 EUR neutrošenih prihoda..

Izvor se koristi za planiranje pomoći od institucija i tijela EU i prihodi su ostvareni uplatama po projektima u koja Agencija sudjeluje – uplate od EFSA-e, za aktivnost Kontaktna točka Europske agencije za sigurnost hrane te refundacija EU za službena putovanja.

Za prijenos u 2025. godinu ostaje 359.232,29 EUR.

**Izvor 52 –Ostale pomoći**

Izvor 52 – Ostale pomoći – prihodi 6321-6393 – planirani prihodi u 2024. godini iznosili su 741.810 EUR, a izvršeno je 302.864,91 EUR – 40,83%. U 2024. godinu preneseno je 275.760,99 EUR neutrošenih prihoda..

Izvor se koristi za planiranje pomoći subjekata unutar opće države uključivo i prijenose između proračunskih korisnika istog proračuna – Agencija od Agencije za plaćanja u poljoprivredi nakon obavljenih administrativnih kontrola prihvatljivosti troškova prijenosima između proračunskih korisnika prima sredstava za provođenje aktivnosti za Otkrivanje i dijagnosticiranje štetnih organizama te Mjeru 16.1.2. Na kontima izvora 52 evidentiraju se i poticaji koje ostvaruju Centar za sjemenarstvo i rasadničarstvo na Pokušalištu Osijek i aktivnosti Centra za voćarstvo i povrćarstvo na aktivnosti Pokušalište zavoda za voćarstvo.

6341 Tekuće pomoći od ostalih izvanproračunskih korisnika državnog proračuna – plan se odnosi na uplatu od strane Fonda za zaštitu okoliša, nacionalne komponente projekta koje provodi Agencija.

6391 Tekući prijenosi između proračunskih korisnika istog proračuna i 6393 Tekući prijenosi između proračunskih korisnika istog proračuna temeljem prijenosa EU sredstava – izvršene su uplate poticaja od strane APPRRR koje ostvaruju Centar za sjemenarstvo i rasadničarstvo za Pokušalište Osijek i Centar za voćarstvo i povrćarstvo za aktivnosti na Pokušalištu Zavoda za voćarstvo i uplata za Mjeru 16.1.2.

Za prijenos u 2025. godinu ostaje 495.210,07 EUR

**Izvor 581 Mehanizam za oporavak i otpornost**

Izvor 581 – Mehanizam za oporavak i otpornost –plan prihoda iznosio je 427.746 EUR, a izvršeno je 301.825,19 EUR – 70,56%.

Izvor se odnosi na Mehanizam za oporavak i otpornost koji omogućuje državama članicama korištenje bespovratnih sredstava i zajmova za financiranje ulaganja i reformi kojima se ubrzava oporavak te povećava otpornost gospodarstava. Agencija provodi investiciju C1.5. R2-I2 Programa trajnog praćenja stanja (monitoring) poljoprivrednog zemljišta unutar reforme C1.5. R2 Unaprjeđenje sustava za restrukturiranje poljoprivrednog zemljišta i komasaciju, podkomponente C1.5. Nacionalnog plana oporavka i otpornosti 2021. – 2026., na način da je nositelj investicije Ministarstvo, a za provedbu navedene investicije nadležan je HAPIH. Sukladno potpisanom Sporazumu s Ministarstvom poljoprivrede KLASA:320-02/21-08/00001; URBROJ: 350-9869-22-8 od 25.1.2022. godine uređeno je zajedničko upravljanje, koordinacija i provedba aktivnosti investicije C1.5. R2-I2.

**Izvor 71 – Prihodi od nefinancijske imovine i nadoknade štete**

Agencija je imala prijenos prihoda od prodaje dugotrajne imovine iz prethodnih razdoblja u iznosu od 66.733,40 EUR. Sredstva su utrošena u 2024. godini

**RASHODI I IZDACI**

Ukupno planirani rashodi u 2024. godini iznosili su 22.053.364 EUR. Izvršenje na dan 31.12.2024. iznosilo je 20.728.955,63 EUR – 93,99%. Rashodi poslovanja planirani su u iznosu od 20.849.861 EUR, a izvršeni su u iznosu od 19.788.477,76 EUR – 94,91%, dok su rashodi za nabavu nefinancijske imovine planirani u iznosu od 1.203.503 EUR, a izvršeni u iznosu od 940.477,87 EUR – 78,15%

Vrijednosno najznačajniji rashodi odnose se na aktivnost Administracija i upravljanje unutar koje se financiraju plaće svih djelatnika Agencije te rashodi Centra za vinarstvo, vinogradarstvo i uljarstvo, Centra za zaštitu bilja, Centra za sjemenarstvo i rasadničarstvo, Centra za tlo, Centra za sigurnost hrane, Ureda ravnatelja te Sektora za podršku poslovnim procesima i samostalnih službi. Unutar aktivnosti Opremanje i Informatizacija financiraju se sve nabave dugotrajne imovine Agencije.

**OBRAZLOŽENJE OSTVARENOG PRIJENOSA SREDSTAVA IZ PRETHODNE GODINE I PRIJENOSA SREDSTAVA U SLIJEDEĆU GODINU**

|  |  |  |  |  |  |
| --- | --- | --- | --- | --- | --- |
|  | **IZVOR 31** | **IZVOR 43** | **IZVOR 51** | **IZVOR 52** | **IZVOR 71** |
| **PRIJENOS SREDSTAVA IZ PRETHODNE GODINE** | 218.432,42 | 286.113,05 | 398.376,49 | 275.760,99 | 66.733,40 |
| **UPLAĆENO U 2024. GODINI** | 661.898,71 | 2.035.180,64 | 296.167,49 | 302.864,91 | 0,00 |
| **UTROŠENO U 2024. GODINI** | 789.783,44 | 2.112.878,49 | 335.311,69 | 83.415,83 | 66.733,40 |
| **PRIJENOS SREDSTAVA U SLJEDEĆE RAZDOBLJE** | 90.547,69 | 208.415,20 | 359.232,29 | 495.210,07 | 0,00 |